|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, י' באדר תשע"ז‏‏08 במרץ 2017 |

הודעה לעיתונות:

**המסחר בשוק מטבע החוץ בחודש פברואר 2017**

# התפתחות שער החליפין – התחזקות השקל מול הדולר במקביל למגמה מעורבת של הדולר בעולם.

במהלך חודש פברואר התחזק השקל מול הדולר בשיעור של 2.9% ומול האירו בשיעור של 4.4%.

מול מטבעות שותפות הסחר העיקריות של ישראל, כפי שמשוקלל בשער החליפין הנומינאלי האפקטיבי, התחזק השקל בכ- 2.9%.

בעולם, נרשמה בפברואר מגמה מעורבת בשערו של הדולר - הדולר התחזק ב- 1.4% מול האירו, ב- 1.3% מול הפרנק השוויצרי וב- 0.4% מול הפאונד הבריטי; מנגד נחלש הדולר ב-0.9% מול היין היפני.

# תנודתיות שע"ח – ירידה בסטיית התקן בפועל במקביל לירידה בסטיית התקן הגלומה

סטיית התקן של השינוי בשער החליפין שקל/דולר – המייצגת את התנודתיות **בפועל** בשער החליפין – ירדה החודש בכ- 0.4 נקודת האחוז ועמדה בסוף חודש פברואר על 3.9%.

רמתה הממוצעת של סטיית התקן הגלומה במסחר באופציות על שקל/דולר "מעבר לדלפק" ירדה החודש בכ-0.5 נקודת אחוז ועמדה בסוף פברואר על 7.1%.

במקביל, סטיות התקן הגלומות באופציות על מט"ח בשווקים מתעוררים ומפותחים ירדו אף הן, ועמדו בסוף החודש על רמה ממוצעת של 10.8% ו- 9.8% בהתאמה (ראה תרשים 4).

סטיית התקן הגלומה במסחר באופציות על שער החליפין מייצגת את התנודתיות **הצפויה** בשער החליפין.

# נפח המסחר בשוק המט"ח– ירידה בנפח המסחר הכולל במקביל ליציבות בחלקם של תושבי חוץ בנפח המסחר הכולל

**נפח המסחר הכולל** במטבע חוץ בחודש פברואר הסתכם בכ-146 מיליארדי דולרים, בהשוואה לכ-169 מיליארדים בחודש ינואר. נפח המסחר היומי הממוצע ירד בכ-9% ועמד על 7.3 מיליארד דולר ביום.

**נפח המסחר בעסקות המרה** (עסקות ספוט ועסקות פורוורד) הסתכם בחודש פברואר בכ-32 מיליארדי דולרים. הממוצע היומי של נפח המסחר בעסקאות המרה עלה בפברואר בכ-8% בהשוואה לחודש ינואר.

**נפח המסחר באופציות למט"ח "מעבר לדלפק"** (אופציות שלא נסחרות בבורסה לני"ע) הסתכם בחודש פברואר ב- 7.7 מיליארדי דולרים. הממוצע היומי בחודש פברואר עלה ב- 88% בהשוואה לינואר ועמד על כ- 385 מיליוני דולרים.

**נפח המסחר בעסקות החלף** הסתכם בפברואר בכ- 106 מיליארדי דולרים, בהשוואה לכ-132 מיליארדים בינואר. הממוצע היומי של נפח המסחר בעסקות החלף ירד בכ-16% מחודש שעבר ועמד על 5.3 מיליארדי דולרים ביום.

**חלקם היחסי של תושבי חוץ בנפח המסחר הכולל** (עסקות המרה, עסקות באופציות ועסקות החלף) נשאר יציב ועמד בסוף חודש פברואר על כ- 34.5%.

## לוחות ותרשימים

****

****

****

****

